ઋષિકેશ મુખરજીની ત્રીજી પસંદગી એટલે કિશોર કુમાર, આ ગીતકારને આનંદમાં લીડ રોલ આપવાની ઇચ્છા ઋષિકેશ મુખરજીને ચોક્કસથી થઇ આવી હતી, તેમણે આ અંગે રાજ કપૂર સાથે ચર્ચા કરતાં કપૂરને જણાવ્યંુ પણ હતું કે કપૂર મેંને તુમ્હે જો સ્ટોરી સુનાયી થી વો ફિલ્મ કે લીયે મે કિશોર કો સાઇન કરના ચાહતા હું, રાજ કપૂરે જણાવ્યું અચ્છી બાત હૈ બાબુ મોશાય. . કિશોર ઉસ રોલ મે જાન ડાલ દેંગા, ઋષિકેશ જાણતા હતા કે રાજ કપૂરની વાત સાચી છે, પણ મોટો પ્રશ્ન એ હતો કે ઋષિકેશ મુખરજીએ આ પહેલાં કિશોર કુમાર સાથે એક ફિલ્મમાં કામ કર્યું હતું, તે ફિલ્મ સાઇન કરી તે સમયે નક્કી થયું હતું કે કિશોરને અડધા પૈસા શૂટિંગ પહેલાં અને અડધા બાદમાં આપવામાં આવશે.